Rayuka 15 sun salwanta, Mutane 14 sun jikkata a harin jihar Nasarawa ▷ Legit.ng
Rayuka 15 sun salwanta, Mutane 14 sun jikkata a harin jihar Nasarawa
a year ago 32 views by Ishaq Ismail
Mun samu rahoton cewa, rayukan Mutane 15 sun salwanta yayin da Mutane 14 su ka jikkata a harin daren jiya Lahadi da ya auku cikin kauyen Numa da ke garin Andaha na karamar hukumar Akwanga ta jihar Nasarawa.
Rahotanni sun bayyana cewa, 'yan bindiga dadi sun zartar da ta'addanci kan al'ummar kauyen Numa yayin da su ke tsaka da gudanar da shagulgula na dare.
Cikin nasa jawaban, shugaban kungiyar makiyaya ta Miyetti Allah reshen jihar Nasarawa, Alhaji Muhammad Hussaini, cikin yakini ya ce maharan ba su da nasaba ta kusa ko ta nesa da Fulani illa iyaka miyagun ababe ne masu kishi da zaman lafiya.
Kamar yadda majiyar jaridar Legit.ng ta ruwaito, Alhaji Hussani ya yi kira ga hukumomin tsaro da su gaggauta gudanar da bincike domin cafke wadanda su ka aikata wannan mummunar ta'ada ta fasadi a ban kasa.
Mataimakin kwamishinan 'yan sanda na jihar, DCP Umwar Shehu Nadada, yayin tabbatar a aukuwar lamari ya ce Fulani ba su da hannu cikin wannan ta'addanci illa iyaka 'yan bindiga dadi da ba bu wata masaniya a kansu.
KARANTA KUMA: ASUU ta kalubalanci tanadin da gwamnatin tarayya ta yiwa ilimi a kasafin kudin kasa na bana
Cikin wani rahoton mai nasaba da wannan da jaridar Legit.ng ta ruwaito, mahara rike da bindigu sun salwantar da rayukan Mutane 15 tare da raunata Mutane 24 cikin yankin Gwandara na karamar hukumar Jema'a ta jihar Kaduna.
Nasarawa State News TodayArewa Latest NewsHausa NewsAbun Bakin Ciki
11 hours ago 43204 views
5 hours ago 20978 views
10 hours ago 21368 views
55 minutes ago 1755 views
Na gaba ya yi gaba: Kalli dalibar da ta fi dukkanin daliban jami’ar ABU hazaka (Hoto)